
Οι παραπάνω, όπως όλοι μας, συμμετέχουν με τον τρόπο 
τους στη φαρσοκωμωδία που λέγααι ασφαλιστικό νομο¬ 
σχέδιο. Αλλά δεν έχουμε όλοι την ίδια θέση στη σκηνή. 
Οπότε, όχι· το Αριστερό μας κράτος δεν θέλει να εκμηδε¬ 
νίσει τους Έλληνες μικροαστούς μέσω της φορολογίας. 
Αντιθέτως, ακολουθείτο μοναδικό τρόπο για να ταΐζει 
τον ελέφαντα στο δωμάτιο -τη μαύρη εργασία που καλύ- 
τπει πάνω από το ένα τέταρτο του ΑΕΠ- σε καιρούς ανελέ¬ 
ητων διακρατικών ανταγωνισμών. Βλέπετε η μικροαστική 
τάξη ήταν και παραμένει ο αόρατος πυλώνας της ταξικής 
ειρήνης. 

Οχι· το Αριστερό μας κράτος δεν στοχεύει την αστική του 
τά^ γιατί «τη μισεί». Μη λέμε ανέκδοτα. Αντιθέτως, την 
στηρίζει με λόγια και με έργα να γίνει «ανταγωνιστική» 
πάνω στις πλάτες μας. 


Και ναι· το Αριστερό μας κράτσς κάπου στοχεύει με αυτές 
τις κινήσεις. Είναι οι βασικοί στόχοι με τους οποίους ασχο- 
λείται το ελληνικό κράτος ήδη από τη δημιουργία της κοι¬ 
νωνικής ασφάλισης στα μακρινά χρόνια της Μεταξικής δι¬ 
κτατορίας: α) να οργανώσει την περαιτέρω υποτίμησή 
μας, εξασφαλίζοντας ταυτόχρονα την ταξική ειρήνη και β) 
να αποκομίσει άμεσα κέρδη κόβοντας τώρα μισθούς και 
συντάξεις ενώ μας αραδιάζει υποσχέσεις για το μέλλον 
όπως «βιώσιμο ασφαλιστικό» και «σύνταξη για όλου9>. 
Να το πούμε αλλιώς· το «κοινωνικό κράτος» δεν ήταν ποτέ 
«κεκτημένο» της εργατικής τάξης. Το κράτος δεν είναι 
πεδίο ταξικής πάλης που εντός του οι εργάτες κερδίζουν 
«κεκτημένα». Το κράτος, ήταν, είναι και θα είναι το κόμμα 
των αφεντικών. Η μόνη πρόνοια που είχε, έχει και θα έχει 
για τα μούτρα μας, είναι ο έλεγχος της εργασίας μας και η 
διαχείριση της αναπαραγωγής μας προς όφελος τους. 

